Joen Jacobsen Færøe

Joen Jacobsen Færøe (født ca. 1700 i Tórshavn, død 16. juli 1763 i Hvalba) var en færøysk embedsmann.

Han var sønn av hospitalsforstander Jacob Joensen.

Han arbeidet i seks år for sorenskriveren på Færøyene før han ble exam.jur. fra Københavns Universitet i 1741. Han var deretter sysselmann  på Suðuroy, og fra 1753 til 1760 sorenskriver på Færøyene. Han overtok sorenskriverembedet etter sin svoger Frederik Jonassen. Han bodde på Toftegaard i Hvalba.

Han var gift med Margrethe Pedersdatter. Da skiftet ble gjort opp etter ham, var de barnløse.

 Referanser 

Kategori:Færøyske sysselmenn
Kategori:Sorenskrivere
Kategori:Færøyske jurister
Kategori:Personer fra Tórshavn
Kategori:Dødsfall i 1763
Kategori:Portal:Færøyene/artikler